Barnas Trafikklubb
Store norske leksikon,Teknologi og industri,Transport,Bil,Bilorganisasjoner
Barnas Trafikklubb er en «klubb» som utvikler og distribuerer forskjellige pedagogiske opplegg rundt trafikkopplæring for barn. Klubben blir drevet av Trygg Trafikk, og målgruppen er spesielt barn fra tre til cirka seks år.
Historikk Blant Trygg Trafikks hovedmål er å få ned antallet skadede og døde barn i trafikken. I den anledning etablerte organisasjonen Barnas Traffikklubb i 1966. Hensikten var å engasjere så vel foreldre som barn til økt trafikkforståelse for å unngå ulykker.Opprinnelig fokuserte man på barn fra alderen 3 til 5 ½ år. Fra treårsdagen mottok barnet en ringperm med trafikkstoff tilpasset det enkelte alderstrinn. For å friste barna til å lære trafikkreglene la man opp kurset pedagogisk med spennende og morsomme oppgaver. Hvert halvt år kom nye hefter som fylte permen. Oppgavene kunne være leker, tegneoppgaver, praktiske øvelser og singelplater med trafikksanger.Samtidig ble foreldre til 3-åringer invitert til et fireårig opplæringsprogram, helt til barna begynte på skolen. På så måte kunne de voksne føle seg trygge på at barna bedre kunne håndtere trafikksituasjoner.Siden oppstarten av Barnas Trafikklubb i 1966 har mer enn 700 000 barn vært medlemmer. Fra 2009 er klubben blitt nettbasert og er gratis for alle. Les mer i Store norske leksikon samferdsel trafikk Eksterne lenker Barnas Trafikklubbs hjemmeside